১. ফুটবল ক্লাব হাইডেনহাইম

১. ফুটবল ক্লাব হাইডেনহাইম ১৮৪৬ (; সাধারণত ১. এফসি হাইডেনহাইম এবং সংক্ষেপে হাইডেনহাইম নামে পরিচিত) হচ্ছে হাইডেনহাইম ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় প্রতিযোগিতা করে। এই ক্লাবটি ১৮৪৬ সালের ১লা জানুয়ারি তারিখে প্রতিষ্ঠিত হয়েছে। ১৫,০০০ ধারণক্ষমতাবিশিষ্ট ভইট-এরিনায় ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/1-fc-heidenheim-1846/stadion/verein/2036 বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় ফ্রাঙ্ক শ্মিট এবং সভাপতির দায়িত্ব পালন করছেন হলগার সানভাল্ড।https://www.transfermarkt.com/1-fc-heidenheim-1846/startseite/verein/2036 বর্তমানে জার্মান রক্ষণভাগের খেলোয়াড় পাট্রিক মাইনকা এই ক্লাবের অধিনায়কের দায়িত্ব পালন করছেন।https://www.worldfootball.net/teams/1-fc-heidenheim-1846/2024/2/ হাইডেনহাইম হচ্ছে ২. বুন্দেসলিগার বর্তমান চ্যাম্পিয়ন, যারা ২০২২–২৩ মৌসুমে ক্লাবের ইতিহাসে ১ম বারের মতো শিরোপা জয়লাভ করেছিল।

ঘরোয়া ফুটবলে, হাইডেনহাইম এপর্যন্ত ১০টি শিরোপা জয়লাভ করেছে; যার মধ্যে একটি ২. বুন্দেসলিগা শিরোপা রয়েছে। মার্ক শ্নাটারার, টিম গোলার্ট, ইনগো ফাইস্টল, টিম ক্লাইন্ডিনস্ট এবং আন্ড্রেয়াস স্পানের মতো খেলোয়াড়গণ হাইডেনহাইমের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ



বিষয়শ্রেণী:১. ফুটবল ক্লাব হাইডেনহাইম
বিষয়শ্রেণী:১৮৪৬-এ প্রতিষ্ঠিত ফুটবল ক্লাব
বিষয়শ্রেণী:১৮৪৬-এ জার্মানিতে প্রতিষ্ঠিত
বিষয়শ্রেণী:জার্মানির ফুটবল ক্লাব
বিষয়শ্রেণী:বুন্দেসলিগার ক্লাব
বিষয়শ্রেণী:২. বুন্দেসলিগার ক্লাব